Հայաստանը մանկական Եվրատեսիլ 2019-ում

Հայաստանը մասնակցել է 2019 թվականի նոյեմբերի 24-ին Լեհաստանի Գլիվիցե քաղաքում կայացած «Մանկական Եվրատեսիլ 2019» երգի մրցույթին։ Մրցույթին մասնակցությունը կազմակերպելու պատասխանատվությունը կրում էր Հայաստանի հանրային հեռուստատեսությունը (Հ 1 / ARMTV): Ընտրվել է Կարինա Իգնատյանը՝ «Քո երազի գույները» երգով։

Նախապատմություն 
Նախքան 2019 թվականի մրցույթը Հայաստանն արդեն 12 անգամ մասնակցել էր «Մանկական Եվրատեսիլ» երգի մրցույթին՝ լավագույն արդյունքը գրանցելով 2010 թվականին, երբ հաղթանակ էր տարել Վլադիմիր Արզումանյանի կատարած «Մամա» երգով Սահմանված կարգի համաձայն՝ Հայաստանը հաջորդ տարի ընդունել է Մանկական Եվրատեսիլ 2011 երգի մրցույթը, որն անց է կացվել մայրաքաղաք Երևանում ։ 2018 թվականի մրցույթում Հայաստանը ներկայացնող Լևոնը Բելառուսի մայրաքաղաք Մինսկում «LEVON» երգով զբաղեցրել է 9-րդ տեղը՝ վաստակելով 120 միավոր։

Մանկական Եվրատեսիլից առաջ

Դեպի մանկական Եվրատեսիլ 2019 
Մանկական Եվրատեսիլ 2019 երգի մրցույթի հայաստանյան մասնակցին որոշելու նպատակով անց է կացվել «Դեպի Մանկական Եվրատեսիլ 2019»-ը ազգային ընտրական մրցույթ, որը տեղի է ունեցել 2019 թվականի սեպտեմբերի 15-ին Երևանի AMPTV հեռուստաստուդիայում։ Այստեղ ներկայացված տասը կատարումներից լավագույնը որոշվել է միջազգային և հայկական ժյուրիի ձայների համակցությամբ և հանրային քվեարկությամբ։ Հաղորդումը հեռարձակվել է Արմենիա 1- ով, ինչպես նաև առցանց՝ հեռարձակողի 1tv.am կայքի միջոցով։

Մրցակցային հայտերը 
Մրցույթին մասնակցելու համար հայտերն ընդունվել են 2019 թվականի հունիսի 19-ից  Ուղիղ եթերով հեռարձակվելիք շոուի մասնակիցներին ընտրելու նպատակով անցկացվել են լսումներ, իսկ եզրափակիչ անցածների տասնյակը հայտնի է դարձել 2019 թվականի սեպտեմբերի 3-ին

Եզրափակիչը 
Ազգային մրցույթի եզրափակիչը տեղի է ունեցել 2019 թվականի սեպտեմբերի 15-ին  Հաղթողը որոշվել է SMS քվեարկության (1/3), միջազգային մեծահասակների ժյուրիի (1/3) և միջազգային մանկական ժյուրիի (1/3) ձայների համակցությամբ։ Վերջնարդյունքում ընտրվել է Կարինա Իգնատյանը «Colors of Your Dream» երգով։ Հայերեն և անգլերեն բառերով այդ երգը գրել են Տարաս Դեմչուկը, Ավետ Բարսեղյանը և Մարգարիտա Դորոշևիշը։

Մանկական Եվրատեսիլում 
Բացման արարողության և ելույթների հերթականության վիճակահանության ժամանակ, որոնք երկուսն էլ տեղի ունեցան 2019 թվականի նոյեմբերի 18-ին, պարզ դարձավ, որ Հայաստանի ներկայացուցիչը 2019 թվականի նոյեմբերի 24-ին կայանալիք մրցույթում ելույթ է ունենալու 15-րդը՝ հաջորդելով Նիդերլանդներին և նախորդելով Պորտուգալիային։ Պարի կազմակերպիչն ու պարուսույցը և՛ տեսահոլովակում, և՛ բեմական կատարուման ժամանակ եղել է Վիկա Մարտիրոսյանը։ Հայաստանի ներկայացուցիչը 115 միավորով զբաղեցրել է 9-րդ տեղը։

Քվեարկություն 

Կիրառվել է քվեարկության այն նույն համակարգը, որը ներդրվել էր 2017 թվականին։ Արդյունքները որոշվել են 50% առցանց քվեարկության և 50% Ժյուրիի ձայների համակցությամբ։ Յուրաքնչյու երկիր ունեցել է ազգային ժյուրի՝ բաղկացած երեք մասնագետ երաժիշտից և 10-15 տարեկան երկու երեխայից։ Ազգային ամեն մի ժյուրի կարող էր տալ առավելագույնը տասը միավոր։

Առցանց քվեարկությունը բաղկացած էր երկու փուլից։ Առաջին փուլն սկսվել է 2019 թվականի նոյեմբերի 22-ին, երբ Junioreurovision.tv կայքէջում ցուցադրվել են մրցույթի մասնակիցների փորձերի ընտրյալ տեսահոլովակները։ Երկրորդ փուլը տեղի է ունեցել մրցութային ելույթների կենդանի կատարման ժամանակ։ Ընդ որում՝ քվեարկել ցանկացողներից յուրաքանչյուրը մրցութային վերջին ելույթի ավարտին հաջորդած 15 րոպեի ընթացքում քվեարկել է նվազագույնը երեք, առավելագույնը հինգ երգի օգտին։

Քվեարկության մանրամասն արդյունքները

Ծանոթագրություններ 

Հայաստանը Եվրատեսիլ երգի մրցույթում
2019 Հայաստանում
Մանկական Եվրատեսիլ երգի մրցույթ
ՀԹՎ 2023 հոդվածներ